DELIR



INFORMATION TIL PÅRØRENDE



Når din pårørende er alvorlig syg, kan der opstå en forvirringstilstand, som kaldes delir. I denne tilstand er den syge i vildelse, ude af sig selv og har svært ved at orientere sig

**HVORDAN VISER DELIR SIG?**

* Forandret opførsel, gør usædvanlige ting.
* Svært ved at koncentrere sig.
* Skiftende uro i løbet af døgnet, ofte uro om natten.
* Kan ikke skelne mellem virkelighed og fantasi.
* Usammenhængende tale- sort snak-sammenblanding af tid, sted og personer.
* Ser/hører noget, andre ikke fornemmer.
* Manglende initiativ eller rastløshed.
* Angst, vrede, mistillid og tristhed.
* Svært ved at tage beslutninger.

**Delir kan optræde med et eller flere af ovennævnte symptomer, ligesom det ofte varierer i løbet af dagen og fra dag til dag.**

**ÅRSAGER TIL DELIR?**

Delir skyldes ikke et psykologisk problem, men skyldes en fysisk overbelastning af hjernen. Ofte er det en kombination af forskellige faktorer, som fx

* Forstyrret eller mangelfuld funktion af vigtige organer (nyrer, lever, lunger)
* Forstyrrelser af hjernen pga kræften eller metastaser.
* Bivirkninger af medicin

**HVAD KAN DU GØRE SOM PÅRØRENDE?**

* Skab en rolig atmosfære med genkendelige ting på stuen.
* Undgå unødvendige indtryk (eks. Radio/TV, mange personer)
* Orientere om tid og sted
* Fortæl hvem der er på stuen
* Husk hjælpemidler som høreapparat og briller
* Forsøg at have perioder med hvile
* Undgå diskussioner, idet det kan udløse vrede og frustrationer. Anvend korte sætninger
* I denne situation kan det være godt at dele tanker og følelser med personalet, da personalet kender til lignende situationer og reaktioner
* Hvis I oplever ændringer i den normale adfærd, kontakt sygeplejersken. Jeres oplysninger kan bidrage til at delirium hurtigere opdages.
* Brug personalet

**Delir kan i nogle tilfælde gå over. I andre tilfælde kan vi lindre symptomerne med eller uden medicin.**

HospiceSønderjylland

Udarbejdet af KIG 8

Januar 2018